*Likumprojekts*

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 234., 242. nr.) šādus grozījumus:

1. 9. pantā:

papildināt pantu ar 1.1 daļu šādā redakcijā:

“(11) Privātās izglītības iestādēs vispārējo izglītību un profesionālo izglītību pamatizglītības un vidējās izglītības pakāpē iegūst valsts valodā.”;

izteikt otrās daļas 1. un 2. punktu šādā redakcijā:

“1) izglītības iestādēs, kas īsteno izglītības programmas saskaņā ar Latvijas Republikas divpusējiem vai daudzpusējiem starptautiskajiem līgumiem;

2) izglītības iestādēs, kas īsteno mazākumtautību izglītības programmas pirmsskolas izglītības pakāpē un pamatizglītības pakāpē, ievērojot šā likuma 41. panta noteikumus;”;

papildināt otro daļu ar 2.1 punktu šādā redakcijā:

“21) izglītības iestādēs, kas īsteno vispārējās izglītības programmas ar integrētu mācību satura un svešvalodas apguvi, lai nodrošinātu citu Eiropas Savienības dalībvalstu valodu apguvi, ievērojot attiecīgā valsts izglītības standarta nosacījumus;”.

2. 41. pantā:

aizstāt pirmajā daļā vārdus “attiecīgajā valsts izglītības standartā” ar vārdiem “valsts pamatizglītības standartā”;

papildināt pantu ar 1.1 un 1.2 daļu šādā redakcijā:

“(11) Mazākumtautību izglītības programmās no 1. klases līdz 6. klasei mācību satura apguve valsts valodā tiek nodrošināta ne mazāk kā 50 procentu apjomā no kopējās mācību stundu slodzes mācību gadā, ieskaitot svešvalodas.

(12) Mazākumtautību izglītības programmās no 7. klases līdz 9. klasei mācību satura apguve valsts valodā tiek nodrošināta ne mazāk kā 80 procentu apjomā no kopējās mācību stundu slodzes mācību gadā, ieskaitot svešvalodas.

3. Aizstāt 59. panta pirmās daļas pēdējā teikumā vārdus “piecus procentus” ar vārdiem “sešus procentus”.

4. Izslēgt pārejas noteikumu 9. punkta 3. apakšpunkta otro teikumu.

5. Papildināt pārejas noteikumus ar 66., 67., 68., 69.,70. un 71.punktu šādā redakcijā:

“66. Grozījumi šā likuma 9. pantā attiecībā uz panta papildināšanu ar 1.1daļu un otrās daļas 2. punkta izteikšanu jaunā redakcijā un grozījumi šā likuma 41. panta pirmajā daļā attiecībā uz vārdu “attiecīgajā valsts standartā” aizstāšanu ar vārdiem “valsts pamatizglītības standartā” un panta papildināšanu ar 1.1 un 1.2 daļu stājas spēkā:

66.1. 2019. gada 1. septembrī – attiecībā uz pirmsskolas izglītības programmu īstenošanu un pamatizglītības programmu īstenošanu 1.-7. klasē;

66.2. 2020. gada 1. septembrī – attiecībā uz pamatizglītības programmu īstenošanu 8. klasē un vidējās izglītības programmas īstenošanu 10. un 11. klasē;

66.3. 2021. gada 1. septembrī – attiecībā uz pamatizglītības programmu īstenošanu 9. klasē un vidējās izglītības programmu īstenošanu 12. klasē.

67. Grozījumi šā likuma pārejas noteikumu 9.punkta 3.apakšpunktā attiecībā uz otrā teikuma izslēgšanu stājas spēkā:

67.1. 2020.gada 1.septembrī – attiecībā uz vidējās izglītības programmu īstenošanu 10. un 11.klasē;

67.2. 2021.gada 1.septembrī – attiecībā uz vidējās izglītības programmu īstenošanu 12.klasē.

68. Ministru kabinets līdz 2018. gada 30. aprīlim izdara grozījumus Ministru kabineta 2012. gada 31. jūlija noteikumos Nr. 533 “Noteikumi par valsts pirmsskolas izglītības vadlīnijām” un Ministru kabineta 2014.gada 12.augusta noteikumos Nr.468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” atbilstoši grozījumiem šā likuma 9. panta otrās daļas 2. punktā un šā likuma 41. panta 1.1 un 1.2 daļā.

69. Ministru kabinets līdz 2018. gada 30. aprīlim izdara grozījumus Ministru kabineta 2000. gada 27. jūnija noteikumos Nr. 211 “Noteikumi par valsts profesionālās vidējās izglītības standartu un valsts arodizglītības standartu” un Ministru kabineta 2013. gada 21. maija noteikumos Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” atbilstoši grozījumiem šā likuma 9. panta otrās daļas 2. punktā un 41. panta pirmajā daļā.

70. Izglītības iestādes nodrošina izglītības programmu pirmsskolas un pamatizglītības pakāpē atbilstību šā likuma 9. panta pirmās daļas un 1.1 daļas, otrās daļas 2. punkta un 41. panta 1.1 daļas un 1.2 daļas prasībām un iesniegšanu licencēšanai līdz 2019. gada 30. aprīlim.

71. Izglītības iestādes nodrošina izglītības programmu vidējās izglītības pakāpē atbilstību šā likuma 9. panta pirmās daļas un 1.1 daļas, otrās daļas 2. punkta un 41. panta pirmās daļas prasībām un iesniegšanu licencēšanai līdz 2020. gada 30. aprīlim.”

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

Arāja, 67047875

gunta.araja@izm.gov.lv